उन्होंने स्टॉकहोम में एक निजी समारोह में नोबेल का मेडल लिया. ये मेडल उन्होंने अपने तय कॉन्सर्ट से पहले लिया. डिलन को 9 लाख डॉलर की पुरस्कार राशि मिली है. इससे पहले स्वीडिश अकादमी के अधिकारियों ने कहा था कि डिलन अपना व्याख्यान नहीं देंगे. नोबेल समारोह में पुरस्कार की राशि पाने के बाद व्याख्यान देने की परंपरा है. उम्मीद की जा रही है कि वो बाद में टेप किया गया व्याख्यान देंगे. अगर वो जून तक ऐसा नहीं करते तो उनकी पुरस्कार राशि वापस ले ली जाएगी.बॉब डिलन साहित्य का नोबेल लेंगे या नहीं?अमरीकी लोक गायक बॉब डिलन को साहित्य का नोबेलनिजी समारोह में दिया नोबेल पदकउनको पुरस्कार देने वाले स्वीडिश अकादमी के एक सदस्य ने समाचार एजेंसी एसोसिएट प्रेस को बताया, ''सब कुछ बहुत अच्छे से हुआ और 75 वर्षीय डिलन एक बहुत ही अच्छे और नेकदिल इंसान हैं."इससे पहले एक ब्लॉग पर अकादमी के एक सचिव ने कहा था कि कार्यक्रम 'छोटा और निजी' होगा. डिलन के अनुरोध पर मीडिया वहां मौजूद नहीं होगा. शनिवार को पुरस्कार लेने के बाद डिलन ने स्टॉकहोम के वॉटरफ्रंट पर एक कॉन्सर्ट में परफॉर्म किया. उनका दूसरा कॉन्सर्ट रविवार को है.डिलन को साहित्य का नोबेल पुरस्कार देने की घोषणा 13 अक्तूबर को की गई थी. भारत में 'बॉब डिलन' क्यों नहीं हैं?बॉब डिलन ने नोबेल पुरस्कार पर चुप्पी तोड़ीपहली बार किसी गीतकार को मिला नोबेलनोबेल समिति ने इस बारे में घोषणा करते हुए कहा था कि अमरीकी गीतों को नया आयाम देने के लिए बॉब डिलन को ये पुरस्कार दिया जा रहा है.किसी गीतकार को पहली बार उनके गीतों के लिए नोबेल दिया गया है. गीतों के लिए कवियों को नोबेल पुरस्कार दिए जा चुके हैं.लेकिन तब डिलन ने इस पुरस्कार को लेने के लिए अपनी सहमति-असहमति ज़ाहिर नहीं की थी.नोबेल पुरस्कार देने वाली स्वीडिश अकादमी के एक सदस्य ने डिलन के इस रवैए को 'असभ्य और अहंकार भरा' बताया था.बॉब डिलन के गीत पूरी दुनिया में बेहद लोकप्रिय रहे हैं.उनके सबसे लोकप्रिय गीतों में 'मिस्टर टैंबूरिन मैन' से लेकर 'लाइक ए रोलिंग स्टोन, 'ब्लोइंग इन द विंड' और 'द टाइम्स दे आर चेजिंग' शामिल हैं.साठ के दशक में अपने गिटार और माउथऑर्गन के साथ संगीत की दुनिया में आए बॉब डिलन को लोकगीतों का रॉक स्टार भी कहा जा सकता है.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)